ACLARACIÓN E RATIFICACIÓN DE DELEGACIÓN DA ASESORÍA XURÍDICA NAS SECRETARÍAS XERAL DO PLENO E DA ADMINISTRACIÓN MUNICIPAL DE DETERMINADOS INFORMES
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 30/03/2023)

A Xunta de Goberno Local, na sesión extraordinaria e urxente que tivo lugar o 22.03.2023, adoptou o seguinte acordo: “Dada conta do escrito de delegación e revogación do director da Asesoría Xurídica de data 17.03.2023, do seguinte teor literal: “Na sesión da Xunta de Goberno do 05.09.2022 (BOP do 09.09.2022) apróbase a delegación efectuada por esta Asesoría Xurídica nas referidas Secretarías respecto do exercicio das competencias que, en materia de contratación, lle asigna o artigo 56.1. c) do Regulamento Orgánico do Goberno e da Administración Municipal (ROGA), segundo a distribución por áreas ou servizos que en tal delegación, e acordo, se recolle. Daquela non se fixo mención ás delegacións das competencias que á Asesoría Xurídica lle puideran corresponder no ámbito dos contratos patrimoniais e concesións demaniais. Partíase de que a tramitación destes expedientes segundo normativa patrimonial previa á súa exclusión da lexislación contractual (hoxe segundo o art.9 da Lei 9/2017, de 8 de novembro, de Contratos do Sector Público), remitía á propia lexislación contractual. Así, o art.11.1; art.41.1; arts.78.2, 81, 83.1, 88.4, 90.4; art.92.1; art.112.1, todos do RD 1372/1986, de 13 de xuño, polo que se aproba o Regulamento de Bens das Entidades Locais; ou o art.110 da Lei 33/2003, de 3 de novembro, do Patrimonio das Administracións Públicas. Isto permitiría entender que os informes que o art.56.1 c) do ROGA encomenda a Asesoría Xurídica tamén abranguen os expedientes relativos aos contratos de carácter patrimonial e concesións demaniais. Para máis abastamento, a data de aprobación do ROGA (acordo Pleno 21.10.2005, BOP do 28.12.2005) estaba en vigor o Real Decreto Lexislativo 2/2000, de 16 de xuño, polo que se aproba o texto refundido da Lei de Contratos das Administracións Públicas, que non excluía os contratos patrimoniais do seu ámbito de aplicación (art.5.3). Non obstante e para maior seguridade, por esta Asesoría aclárase, e ratifícase, que dita delegación, que se conclúe de conformidade co art.56.4 do Regulamento Orgánico do Goberno e da Administración deste Concello, inclúe as competencias de informe que a normativa de contratación pública lle asigna, se ben tamén as referidas aos contratos patrimoniais e concesións administrativas. Isto no ámbito dos servizos, unidades ou áreas que se relacionaron respecto de cada Secretaría e nas demais condicións expostas na referida delegación previa. Por outra banda, debido destacadamente á especialización da materia, naqueles expedientes nos que Asesoría Xurídica asuma o papel de órgano xestor ou promotor e cuxo obxecto consista no asesoramento xurídico externo no ámbito específico da Asesoría Xurídica, así como a representación e defensa xurídica do Concello, parece acaído que os informes que procedesen se emitiran pola propia Asesoría. Por este mesmo motivo, revóganse as delegacións efectuadas no acoutado ámbito referido. Mantense os restantes termos e condicións das delegacións xa efectuadas. Solicítase que dita aclaración e ratificación, así como a revogación sinalada, se ratifique á súa vez e para maior abastamento pola Xunta de Goberno Local, órgano competente nestas materias (segundo a DAd.2ª, apartados 4 e 11 da Lei 9/2017) que desta forma precisa a procedencia dos informes nestes eidos. Procede, así mesmo, á publicación da rectificación da delegación anterior, unha vez ratificada pola Xunta de Goberno Local, no Boletín Oficial da Provincia, así como darlle traslado aos interesados, para o seu coñecemento e efectos.” A Xunta de Goberno Local, por unanimidade, acorda ratificalo nos termos referidos e dispón que se publique no Boletín Oficial da Provincia e se traslade aos interesados para o seu coñecemento e efectos.” O que se fai público para xeral coñecemento. Pontevedra, á data da súa sinatura O Concelleiro Secretario